Majo no takkyūbin

Majo no takkyūbin‎ (japane: 魔女の宅急便, [maĵono takjubin], laŭvorte: "Eksprespoŝto per sorĉistino") estas japana animacia filmo de Studio Ghibli publikigita en 1989.

La reĝisoro estis Hayao Miyazaki. La muzikon por tiu filmo komponis Joe Hisaishi.

 Intrigo 
La 13-jaraĝa junulino Kiki estas posteulo de sorĉistinoj kiel sia patrino, kaj devas nun foriri de siaj gepatroj kaj vivi sole dum unu jaro en fremda urbo por iĝi vera sorĉistino. La filmo rakontas la adventurojn de Kiki, kiam ŝi fariĝas memstara.

 Ĉefaj roluloj 
 Kiki (jap. キキ [kiki])
La 13-jaraĝa knabino Kiki estas la protagonisto de tiu filmo. Ŝia sorĉa talento estas de flugi sur balailo, kaj nun ŝi devas lerni memstarecon kaj memfidon.

 Jiji (jap. ジジ [ĵiĵi])
La nigra virkato de Kiki, kun kiu Kiki povas komuniki.

 Ursula (jap. ウルスラ [urusura])
Pentristino, kun kiu Kiki amikiĝas. Estas kiel malplijuna fratino por Kiki.

 Tombo (jap. トンボ [tombo])
Junulo kies revo estas de flugi kiel birdo.

 Osono (jap. オソノ [osono])
Ĝentila bakistino en kies domo Kiki trovas novan hejmon.

 Altaĝulino (jap. 老婦人 [rofuĵin])
Ĝentila klientino de Kiki, kiu vivas kun alia altaĝa virino en granda domo.

 Patrino de Kiki (jap. キキの母 [kiki no haha])
Sorĉistino specialita por fari kuracilajn pociojn. Ŝi kaj ŝia edzo malkvietas pri Kiki kiel normalaj gepatroj.

 Filmo 
La filmo "Majo no takkyūbin" aperis en la japanaj kinejoj en 1989, en la jarfino de 1989 ĝi aperis ankaŭ en LD kaj dum multaj jaroj estis konata kaj fama nur en Japanio. En 1998 tiu filmo aperis ankaŭ en Usonaj kinejoj sinkronigitaj de la Studioj de "Disney" kaj poste aperis en DVD. La filmo estis la unua de Studio Ghibli aperinta sub la "Ghibli" kaj "Disney" kontrakto. Poste la filmo estis voĉtradukita en multajn lingvojn. El la filma muziko de Joe Hisaishi aparte furoris la titola kanzono Meguru kisetsu, revema kaj tre dolĉa melodio kantita de juna knabo.

 Titolo en aliaj lingvoj 
lingvotitolosignifoanglaKiki's Delivery Service(la) livera servo de KikiĉeĥaDoručovací služba slečny Kiki(la) livera servo de fraŭlino KikifinnaKikin lähettipalvelu(la) kuriera servo de KikifrancaKiki la petite sorcièreKiki, la malgranda sorĉistinogermanaKikis kleiner Lieferservice(la) malgranda livera servo de Kikihispana (hispanujo)Nicky, la aprendiz de brujaNicky [=Kiki], la sorĉista trajnatinohispana (ameriko)Kiki, entregas a domicilioKiki, liveroj al loĝejoitalaKiki consegne a domicilioKiki liveras al loĝejojapana魔女の宅急便, Majo no takkyūbineksprespoŝto per sorĉistinokroataKikin servis za dostavljanje(la) kuriera servo de Kikikorea마녀 배달부 키키, Manyeo baedalbu KikiKiki, sorĉa liverstinonormĉina魔女宅急便, Mónǚ zháijíbiàn sorĉistina eksprespoŝtosvedaHäxans budfirma(la) ordon-firmao de la sorĉistinotajaแม่มดน้อยกิกิ mea mot noi ki kila eta sorĉistino Kiki

 Libroj 
En 1989 en Japanio aperis ankaŭ la kolorplena kvar-voluma filmkomikso pri Majo no takkyūbin publikigita de eldonejo Tokuma Shoten.

 Vidu ankaŭ 
 Estas esperantlingva infanlibra romano La malgranda sorĉistino de la germana verkisto Otfried Preußler, kiu nur rilatas al tiu ĉi infanlibro kaj filmo per la tre simila ĝenerala temaro, sed tamen menciiĝu. Pri la esperantlingva infanlibro ĝis nun ne ekzistas aparta vikipedia teksto - la libro nur prezentiĝas en la biografia paĝo pri la verkisto.

 Eksteraj ligiloj 


Kategorio:Animeo
Kategorio:Japanaj filmoj
Kategorio:Filmoj de Hayao Miyazaki
Kategorio:Filmoj de Studio Ghibli
Kategorio:Filmoj aperintaj en 1989
Kategorio:Fikciaj infanoj
Kategorio:Fikciaj sorĉistoj